Kotovas
Kotovas (rus. Котово) – miestas Rusijoje, Volgogrado srityje, 228 km į šiaurę nuo Volgogrado, prie Mažosios Kazankos upės. Rajono centras. Keliai į Kamyšiną, Krasnyj Jarą. Už 16 km yra Lapšinskajos geležinkelio stotis prie linijos Balašovas–Kamyšinas. Naftos, dujų perdirbimo, gręžinių įrengimų gamybos pramonė. Apylinkėse išgaunama nafta ir gamtinės dujos (Korobkovo telkinys). Veikia technikumas.